สานฝันสร้างอาชีพ มุ่งยกระดับรายได้เกษตรกร สนับสนุนอาชีพเกษตรกรไทย
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เปิดเผยหลังเป็นประธานพิธีลงนามบันทึกความเข้าใจ โครงการสานฝันสร้างอาชีพและยกระดับรายได้เกษตรกร ระหว่างกรมปศุสัตว์ กับธนาคารเพื่อการเกษตรและสหกรณ์การเกษตร ว่าโครงการดังกล่าวนับว่าเป็นการส่งเสริมรายได้ให้เกษตรกร เป็นความตั้งใจของนายกรัฐมนตรี ที่เน้นช่วยเหลือเกษตรกรมีรายได้เพิ่มขึ้น เนื่องจากที่ผ่านมาเกษตรกรได้รับผลกระทบจากภัยเเล้ง น้ำท่วมและประสบปัญหาโควิด -19 ดังนั้นอาชีพเป็นสิ่งสำคัญที่เสริมรายได้ให้ชาวเกษตรกร จึงเน้นโครงการครั้งนี้ โดยนำร่องกรมปศุสัตว์และขยายไปยังกรมอื่นๆต่อไป ทั้งนี้พบว่าเกษตรกรให้ความสนใจและร่วมมือสูงสุดคือ การทำปศุสัตว์ โดยกรมปศุสัตว์ จะให้ความรู้ พร้อมหาช่องทางตลาดให้เกษตรกรและธนาคารเพื่อการเกษตรและสหกรณ์การเกษตร สนับสนุนวงเงินที่เกษตรกรสามารถเข้าถึงได้ โดยเป็นเกษตรกรทั้งลูกค้า ธ.ก.ส. เดิม หรือเกษตรกรรายใหม่ สามารถยื่นกู้ได้ ตั้งเป้าหมายจะมีเกษตรกรประมาณกว่า 1 แสนคนเข้าร่วมโครงการอธิบดีกรมปศุสัตว์ กล่าวว่า ที่ผ่านด้านปศุสัตว์ มีการเติบโตด้านเศรษฐกิจสูงมาต่อเนื่อง แม้จะเกิดภัยพิบัติต่างๆ โดยกรมปศุสัตว์ ทำหน้าที่ดูแลเกษตรกรที่ได้รับวงเงินสินเชื่อจากธ.ก.ส.ครั้งนี้ โดยเกษตรกร 1 ราย สามารถกู้ได้ไม่เกิน 1 แสนบาท หลังจากนั้นกรมจะดูแลเกษตรกรทั้งการเริ่มต้นเลี้ยงดูสัตว์ ถึงกานแปรรูป ยืนยันว่าโครงการดังกล่าวเป็นโครงการที่ตั้งใจขจัดความยากจนตามนโยบาลของรัฐบาลชุดนี้